作者：汪梦斗
词牌/韵律：摸鱼儿

paragraphs: 忆旧时、东方□郡，东原尽是佳处。
梁都破了寻南渡，几遍狐号鳝舞。
君试觑。
环一抹荒城，草色今如许。
芳华旧地。
曾一上飞云，歌台酒馆，落日乱鸦度。
吟情苦。
滴尽应雄老泪。
凄酸非是儿女。
西湖似我西湖否。
只怕不如西子。
秋欲暮。
要一看秋波，又自催归计。
休□浪语。
待过江说与，高车驷马，今是朝天路。